Θεσσαλονίκη, 29/10/2024

**Η Lidl Ελλάς μεγάλος χορηγός στα 17α Βραβεία Ποιότητας του Γαστρονόμου**

**Η εταιρεία συμμετείχε στα 17α Βραβεία Ποιότητας του Γαστρονόμου, μία εκδήλωσηαφιερωμένη στην ελληνική γαστρονομία και τη βιώσιμη παραγωγή, που φέτος τίμησε τους παραγωγούς των Κυκλάδων και την πολύτιμη προσφορά τους στη διαφύλαξη της τοπικής πολιτιστικής κληρονομιάς και του φυσικού πλούτου.**

Η **Lidl Ελλάς** για 3η συνεχόμενη χρονιά στήριξε τα **17α Βραβεία Ποιότητας του Γαστρονόμου**, που φέτος πραγματοποιήθηκαν στη **Σύρο**, ως μεγάλος χορηγός αναδεικνύοντας τη σημαντική συμβολή των Κυκλαδιτών παραγωγών στη διατήρηση της παράδοσης και της τοπικής παραγωγής. Σε μια περίοδο που η παραδοσιακή γεωργία και κτηνοτροφία στις Κυκλάδες αντιμετωπίζουν προκλήσεις, τα βραβεία αυτά τοποθετούν στο επίκεντρο σε αυτούς τους παραγωγούς που με επιμονή και μεράκι συνεχίζουν να καλλιεργούν τη γη, να παράγουν παραδοσιακά προϊόντα, και να διατηρούν τον κυκλαδίτικο τρόπο ζωής.

Στο πλαίσιο της στρατηγικής της για την ενίσχυση της βιωσιμότητας και της τοπικής οικονομίας, η **Lidl Ελλάς** βράβευσε τον **Σύλλογο Επαγγελματιών Αλιέων Αμοργού «Η Χοζοβιώτισσα»** με το **Βραβείο Βιωσιμότητας**. Οι αλιείς της Αμοργού ξεχώρισαν για τη δέσμευσή τους στην προστασία του θαλάσσιου περιβάλλοντος, λαμβάνοντας μέτρα όπως η πρόταση για κλείσιμο τριών σημαντικών ψαρότοπων του νησιού και η παύση αλιείας για δύο μήνες κατά την περίοδο αναπαραγωγής των ψαριών. Επιπλέον, με αίσθημα αυξημένης ευθύνης απέναντι στον τόπο τους, χρησιμοποιούν ανακυκλώσιμα δίχτυα, προστατεύοντας τους νεαρούς πληθυσμούς ψαριών, και συμμετέχουν σε δράσεις καθαρισμού ακτών από πλαστικά.

Τα **Βραβεία Ποιότητας του Γαστρονόμου** αποτελούν ένα θεσμό που κάθε χρόνο τιμά τους κορυφαίους παραγωγούς και οργανισμούς για την αφοσίωσή τους στην ποιότητα, τη βιωσιμότητα και την καινοτομία. Οι φετινοί βραβευθέντες από τις Κυκλάδες ανέδειξαν τη σημασία της τοπικής παραγωγής και την ανάγκη προστασίας του φυσικού περιβάλλοντος, ενισχύοντας το μήνυμα της ανάγκης για βιώσιμες πρακτικές σε όλες τις μορφές παραγωγής.

Η **Lidl Ελλάς** παραμένει σταθερά προσηλωμένη στο όραμά της για ένα βιώσιμο μέλλον, στηρίζοντας δράσεις που προάγουν την ελληνική γαστρονομία, την περιβαλλοντική συνείδηση και την ενδυνάμωση των τοπικών κοινωνιών.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)